Stoptussin kvapky alebo sirup?
Dobrý den, je prosím vás rozdiel v ucinku Stoptussin kvapky a sirupom? jedna sa o male deti vo veku 3 a 5 rokov, problém nemaju ani s jednym. 
alebo je tam rozdiel v zlozeni (napr.viac sladidiel)., alebo vacsia záťaž na zaludok? Ktore by ste odporucili? dakujem za odpoveď
Dobrý deň,
ďakujeme za Vašu otázku.
Stoptussin kvapky a sirup obsahujú rovnaké účinné látky - butamirátiumdihydrogéncitrátu a guajfenezín, takže v účinku sa nelíšia. Rozdiel je v obsahu pomocných látok, ktorých výber zohľadňuje výrobca vzhľadom k liekovej forme. Sirup obsahuje v zložení aj sladidlá a arómy, aby bol chuťovo dostupnejší pre deti. Množstvo potrebné na dosiahnutie rovnakého liečebného účinku je v prípade kvapiek menšie ako objem podaného sirupu.
Prajem pekný zvyšok dňa.
S pozdravom
PharmDr. Veronika Kiabová